Diari Oficial de la Generalitat Valenciana


Sumari del DOGV 6241, del 08-04-2010 (2010/3389)

RESOLUCIÓ de 5 de març de 2010, del conseller d'Educació, per la qual es classifiquen els llocs de treball docent d'especial dificultat de centres docents públics.
-------------------------------------------------------------------------------------------------------------------------------------------------------------------

### Dades del document

Número de DOGV
:   6241

Data del DOGV
:   08-04-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/3389


Data del document
:   05-03-2010

Organisme emissor
:   Conselleria d'Educació

Tipus de document
:   Resolució

Descriptors 

:   * Conselleria Educació
    * qualificació del personal
    * personal docent
    * educació especial
    * legislació
    * administració regional

RESOLUCIÓ de 5 de març de 2010, del conseller d'Educació, per la qual es classifiquen els llocs de treball docent d'especial dificultat de centres docents públics. [2010/3389]
El Reial Decret 895/1989, de 14 de juliol (BOE de 20 de juliol), modificat pel Reial Decret 1664/1991, de 8 de novembre (BOE de 22 de novembre), regula, en el capítol IV, l'orde de prioritat per a l'adjudicació de llocs de treball docent vacants en centres públics de Preescolar, Educació General Bàsica i Educació Especial, i en els articles 21 i 22, a l'hora de fixar el barem de puntuació, considera com a mèrit la permanència ininterrompuda amb destí definitiu en centres o llocs singulars d'especial dificultat. D'altra banda, en l'article 24 d'este mateix capítol i en la disposició final primera, es determina que les comunitats autònomes amb competències educatives duran a terme la classificació dels esmentats llocs i la revisió d'estos.
El Reial Decret 2112/1998, de 2 d'octubre (BOE de 6 d'octubre), modificat pel Reial Decret 1964/2008, de 28 de novembre (BOE de 29 de novembre), regula els concursos de trasllats d'àmbit nacional per a la provisió de places corresponents als cossos docents. La dita disposició, en l'annex I, quan indica les especificacions a què han d'ajustar-se els barems de prioritats en l'adjudicació de destins, per mitjà de concurs d'àmbit nacional, en el cos de mestres, en l'apartat b) es referix al treball en llocs de caràcter singular d'especial dificultat. De la mateixa manera, en l'annex II, quan es referix a les especificacions a què han d'ajustar-se els barems de prioritats en l'adjudicació de destins, per mitjà de concurs d'àmbit nacional, en els cossos de professors d'Ensenyança Secundària, professors tècnics de Formació Professional, professors d'escoles oficials d'idiomes i professors i mestres de taller d'Arts Plàstiques i Disseny, en l'apartat I, 2, e) es referix a l'exercici docent en places d'especial dificultat per estar ubicats en centres d'atenció educativa preferent.
L'Orde de 18 de juny de 1999 (DOGV de 26 de juny), de la Conselleria de Cultura, Educació i Ciència, per la qual es regula l'atenció a la diversitat en l'Educació Secundària Obligatòria, establix en la disposició addicional quarta que «la impartició dels àmbits dels programes de diversificació curricular i d'adaptació curricular en grup tindrà la consideració de tasca d'especial dificultat a l'efecte que es determine en els diferents concursos en què participe el professorat».
L'Orde de 16 de juny de 2008 (DOGV de 20 de juny), de la Conselleria d'Educació, per la qual es regula el Programa de Diversificació Curricular en l'Educació Secundària Obligatòria, establix en la disposició addicional tercera que «la impartició dels àmbits del programa de diversificació curricular tindrà la consideració de tasca d'especial dificultat a l'efecte que es determine en els diferents concursos en què participe el professorat».
L'Orde de 19 de maig de 2008 (DOGV de 23 de juny), de la Conselleria d'Educació, per la qual es regulen els programes de qualificació professional inicial a la Comunitat Valenciana, establix en la disposició addicional segona que «la impartició de programes de qualificació professional inicial tindrà la consideració de tasca d'especial dificultat a l'efecte que es determine en els diferents concursos en què participe el professorat de centres docents públics».
Per Orde de 21 d'abril de 2009 (DOCV de 30 d'abril) i Orde de 20 de maig de 2009 (DOCV de 2 de juny), es va modificar el catàleg d'unitats, el de llocs de treball docent, la denominació i altres aspectes de determinats centres docents públics d'Educació Infantil, Educació Primària i Educació Especial de titularitat de la Generalitat Valenciana per al curs 2009-2010.
Per Resolució de 27 de juliol de 2009 (DOCV de 12 d'agost), de la Direcció General d'Ordenació i Centres Docents (amb Correcció d'errors en el DOCV de 17 de novembre), es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Educació Primària i Educació Secundària Obligatòria, així com els programes PROA i PASE, per al curs 2009-2010.
Per Resolució de 20 d'octubre de 2009 (DOCV de 4 de novembre), el director general d'Ordenació i Centres Docents ha resolt la convocatòria extraordinària d'assignació de recursos per al desenrotllament de programes de compensació educativa en centres públics i privats concertats que impartixen ensenyances d'Educació Infantil (2n cicle), Educació Primària i Educació Secundària Obligatòria per al curs 2009-2010.
En conseqüència, havent-se modificat la relació de centres públics susceptibles de catalogar els seus llocs de treball docent com d'especial dificultat, correspon revisar la seua classificació.
Per tot això, vista la proposta del director general de Personal de data 4 de març de 2010, i de conformitat amb esta. d'acord amb allò que establix la disposició final primera del mencionat Reial Decret 895/1989, de 14 de juliol, i fent ús de les atribucions conferides per l'article 28 de la Llei 5/1983, de 30 de desembre, del Consell, resolc:
Primer
Queden classificats com a llocs de treball docent de caràcter singular d'especial dificultat els de mestres que exercixen les seues funcions en:
a) Centres docents públics declarats d'acció educativa singular (CAES), la relació dels quals figura en l'annex I.
b) Centres docents públics d'Educació Infantil i Primària constituïts per set o menys de set unitats i programa de compensació educativa de singularitat rural aprovat per Resolució de 3 de setembre de 2008 (DOCV 5847, d'11.09.2008), de la Direcció General d'Ordenació i Centres Docents, consignats en l'annex II.
c) Centres docents públics d'Educació Infantil i Primària constituïts per una sola unitat, consignats en l'annex III.
d) Escoles llar, consignades en l'annex IV.
e) Col·legis rurals agrupats (CRA) consignats en l'annex V, sempre que es tracte de llocs catalogats com a itinerants o de llocs amb destí en un aulari-localitat que, formant part del CRA, estiga constituït per menys de tres unitats d'Educació Infantil i sis d'Educació Primària.
f) Centres de Formació de Persones Adultes constituïts per tres o menys de tres unitats, consignats en l'annex VI.
g) Centres educatius ubicats en establiments penitenciaris, consignats en l'annex VII.
h) Seccions d'IES identificades com a centres de reeducació, la relació dels quals figura en l'annex VIII.
i) Centres específics d'Educació Especial, la relació dels quals figura en l'annex IX.
Segon
Queden classificats com a llocs de treball docent de caràcter singular d'especial dificultat els de professors d'Ensenyança Secundària que exercixen les seues funcions en:
a) Centres docents públics declarats d'acció educativa singular (CAES), la relació dels quals figura en l'annex I.
b) Centres de Formació de Persones Adultes constituïts per tres o menys de tres unitats, consignats en l'annex VI.
c) Centres educatius ubicats en establiments penitenciaris, consignats en l'annex VII.
d) Seccions d'IES identificades com a centres de reeducació, la relació dels quals figura en l'annex VIII.
e) Centres específics d'Educació Especial, la relació dels quals figura en l'annex IX.
Tercer
Queden classificats com a llocs de treball docent de caràcter singular d'especial dificultat els de personal docent que impartisca els àmbits dels programes de diversificació curricular i d'adaptació curricular en grup i els programes de qualificació professional inicial en instituts i seccions d'Educació Secundària i en centres integrats de Formació Professional.
Quart
En els procediments de selecció i provisió en què participe el professorat, l'exercici de llocs de treball docent de caràcter singular d'especial dificultat tindrà els efectes que es determinen en les disposicions reguladores dels dits procediments i en les convocatòries corresponents.
Quint
La present resolució s'inscriurà en el Registre de Centres Docents de la Comunitat Valenciana.
Sext
Esta resolució produirà efectes l'endemà de ser publicada en el Diari Oficial de la Comunitat Valenciana.
Conformement al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar directament un recurs contenciós administratiu, atenent els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de ser publicada en el Diari Oficial de la Comunitat Valenciana.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el Diari Oficial de la Comunitat Valenciana.
València, 5 de març de 2010.- El conseller d'Educació: Alejandro Font de Mora Turón.